
_START_ARTICLE_
The Jackson 5
_START_PARAGRAPH_
Jackson Five var en amerikansk musikgruppe, der var aktiv fra 1962 – 1990. Gruppen er bedst kendt for en række disco-hits, samt for at være springbræt for Michael Jacksons senere karriere._NEWLINE_I 1964 debuterede Michael, på kun 7 år, i familiebandet Jackson Five. Foruden Michael var hans 4 brødre, Jermaine på bass, Tito på guitar, og Jackie og Marlon som kor, Michael selv var forsanger._NEWLINE_Manager for bandet var far Joe._NEWLINE_I løbet af de næste år, deltog bandet i rigtig mange konkurrencer, og de vandt langt de fleste. Allerede i 1968 udgav de 5 Jackson brødre deres første single, ”Big Boy”, som de selv finansierede. _NEWLINE_Året efter udgav de endnu en single, ”I Want You Back”, og på det tidspunkt havde bandet skrevet kontrakt med pladeselskabet Motown. Succesen var enorm, og på kun 6 uger havde singlen solgt over 2 millioner eksemplarer. Dette var startskuddet til en hæsblæsende karriere for bandet, ikke mindst for lille Michael. _NEWLINE_Det kom derfor ikke som nogen overraskelse da Michael i oktober 1971, gik solo, og udsendte singlen ”Got To Be There”.